An uair sin, rinn mi air Stèisean Branchton, mu mhìle dhan iar. Abair àite gruamach – taighean comhairle bho meadhan na 20mh linn a tha liath agus air an dealbhadh, a rèir coltais, gun a bhith smaoineachadh idir mu ghoireasan no air coltas an àite. Àite stèidhichte air gnìomhachasan a chaidh a dhùnadh anns na 1980an agus a tha gun adhbhar bìdh sna làithean seo. A chionn ’s gu bheil e ann an gleann caran àrd is tana, tha e gu math coltach ri fear de na glinn ann an taobh deas na Cuimrigh às dèidh dùnadh nam mèinnean.